CELEX: C2005/281/13
Language: fi
Date: 2005-11-12 00:00:00
Title: Asia C-325/05: Verwaltungsgericht Darmstadtin 17.8.2005 tekemällään päätöksellä esittämä ennakkoratkaisupyyntö asiassa Ismail Derin vastaan Landkreis Darmstadt-Dieburg

12.11.2005   
            
            
               FI
            
            
               Euroopan unionin virallinen lehti
            
            
               C 281/7
            
         Verwaltungsgericht Darmstadtin 17.8.2005 tekemällään päätöksellä esittämä ennakkoratkaisupyyntö asiassa Ismail Derin vastaan Landkreis Darmstadt-Dieburg
   (Asia C-325/05)
   (2005/C 281/13)
   Oikeudenkäyntikieli: saksa
   Verwaltungsgericht Darmstadt on pyytänyt 17.8.2005 tekemällään päätöksellä, joka on saapunut yhteisöjen tuomioistuimeen 26.8.2005, Euroopan yhteisöjen tuomioistuimelta ennakkoratkaisua asiassa Ismail Derin vastaan Landkreis Darmstadt-Dieburg seuraaviin kysymyksiin:
   
               1.
            
            
               Menettääkö Turkin kansalainen, joka on muuttanut lapsena perheiden yhdistämisen perusteella Saksan liittotasavallassa työskentelevien vanhempiensa luokse, ETY—Turkki-assosiaationeuvoston päätöksen N:o 1/80 (jäljempänä päätös N:o 1/80) 7 artiklan 1 kohdan toisen luetelmakohdan mukaisesta oikeudesta vastaanottaa mikä tahansa työtarjous johdetun oleskeluoikeuden — paitsi päätöksen N:o 1/80 14 artiklan tapauksissa ja silloin, kun hän poistuu vastaanottavan valtion alueelta merkittäväksi ajaksi ilman perusteltua syytä — myös silloin, kun hän ei täytettyään 21 vuotta enää asu vanhempiensa kanssa eikä ole näiden huollettavana?
               Mikäli ensimmäiseen kysymykseen vastataan myöntävästi:
            
         
               2.
            
            
               Onko tällä Turkin kansalaisella siitä huolimatta, että hän on menettänyt päätöksen N:o 1/80 7 artiklan 1 kohdan toisen luetelmakohdan mukaisen oikeusaseman, erityinen päätöksen N:o 1/80 14 artiklan mukainen suoja maastakarkotusta vastaan, kun hän on muutettuaan vanhempiensa luota ollut epäsäännöllisesti palkkatyössä, mutta hän ei ole saanut työntekijänä itsenäistä päätöksen N:o 1/80 6 artiklan 1 kohdan mukaista oikeusasemaa toimittuaan useiden vuosien ajan yksinomaan itsenäisenä elinkeinonharjoittajana?